নববর্ষে যীশু-সৌরভ বলছে ‘হোয়াই সো সিরিয়াস’!

কলকাতা: টলিউডের দুই জনপ্রিয় অভিনেতা যিশু সেনগুপ্ত ও সৌরভ দাস(Jishu Sengupta and Sourav Das) বেশ কিছুদিন ধরেই একাধিক ভিডিও রিলস সোশ্যাল মিডিয়ায় পোস্ট করছিলেন। যার ক্যাপশন ছিল ‘হোয়াই সো সিরিয়াস’! যা দেখে তাদের ভক্তদের ধারণা হয়েছিল দুজনের নতুন কোন ছবির প্রচার। সেই ধারণা আরও সঠিক বলে মনে হয়েছিল যখন সম্প্রতি সেই ভিডিও যোগ দিয়েছেন বলিউডের নামজাদা পরিচালক মহেশ ভাট। নববর্ষে এবার তারা খোলসা করলেন ‘হোয়াই সো সিরিয়াস’!(Why So Serious) নেটিজেনদের কৌতূহলের অবসান ঘটল। নববর্ষে- বছরের প্রথম শুভদিনে(Bengali New Year) অবশেষে যীশুর নতুন পোস্টে উত্তর মিলল। দুই বন্ধুর নতুন প্রযোজনা সংস্থা ‘হোয়াই সো সিরিয়াস’। প্রসঙ্গত,দুজনেই জানালেন যে ‘ব্যাটম্যান'(‘Batman’) সিরিজে জোকারের চরিত্রটি দুজনেরই খুব পছন্দের। সেই চরিত্রের একটি জনপ্রিয় সংলাপ ‘হোয়াই সো সিরিয়াস’। আর সেখান থেকেই অনুপ্রাণিত হয়েছেন যিশু-সৌরভ।

আরও পড়ুন:‘দেওয়ালের ও আছে কান’ নববর্ষে শ্রোতাদের মজার গান উপহার সঙ্গীত পরিচালক রাজকুমার সেনগুপ্তের

অভিনেতা যীশু ও সৌরভ বহুদিনের পুরনো বন্ধু। অভিনয়ের প্লাটফর্ম ছাড়াও তাদের বন্ধুত্ব ক্রিকেটের মাঠেও। গানে-আড্ডায় কিংবা পুজোয় তাদের একসঙ্গে দেখা যায়। আসলে যীশু এবং সৌরভ এই দুই বন্ধু মিলে নতুন প্রযোজনা সংস্থা খুলেছেন। যা নিয়ে অনুরাগীদের এতদিন ধোঁয়াশার মধ্যে রাখলেও আজ বছরের প্রথম দিন সবাইকে তা জানিয়ে দিলেন। নববর্ষে নতুন খবর দিলেন যীশু-সৌরভ। সবাইকে নববর্ষের শুভেচ্ছা জানিয়েছেন। এই প্রযোজনা সংস্থা শুধু বাংলায় নয় সর্বভারতীয় স্তরেও কাজ করবে বলে জানানো হয়েছে। তাহলে কি বর্ষিয়ান বলিউড পরিচালক মহেশ ভাট কি এই প্রযোজনা সংস্থায় পরামর্শদাতা হিসেবে থাকবেন! নাকি অন্য কিছু!
তিনি অবশ্য জানিয়েছেন যে যীশুর অনুরোধ তিনি ফেলতে পারেননি।…

কলকাতা টিভি অনলাইনকে যীশু এবং সৌরভ দুজনেই জানালেন আমরা বেশ কয়েক মাস ধরে এই প্রযোজনা সংস্থা খোলার পরিকল্পনা করছিলাম। তারপর আমরা দুজন অনেক আলোচনার মধ্যে দিয়ে এটার কাজ শুরু করি।

যীশুর কথায়,’ঋতুপর্ণ ঘোষ বেঁচে থাকলে এ ব্যাপারে তার সহযোগিতা যে পেতাম সে ব্যাপারে আমার কোন সন্দেহ নেই। কিন্তু তারপরেই যার উপর আমার সবচেয়ে বেশি আস্থা তিনি হলেন পরিচালক মহেশ ভাট। জাতীয় স্তরে তিনি আমাকে যেভাবে সহযোগিতার হাত বাড়িয়ে দিয়েছেন সেটা ভোলার নয়। তাই তাকেই পরামর্শদাতা হিসেবে আমি পেতে চেয়েছিলাম। এ ব্যাপারে সৌরভ আমার সঙ্গে সম্পূর্ণ সহমত পোষণ করেছে।’
দুজনেই জানান যে আমাদের প্রযোজনা সংস্থার লক্ষ্য হচ্ছে আমরা ভালো কনটেন্ট নিয়ে কাজ করতে চাই । বাংলা এন্টারটেইনমেন্ট কনটেন্টকে আমরা জাতীয় স্তরে পরিচয় করিয়ে দিতে চাই। তা শুধু ছবি নাও হতে পারে এমনকি ওয়েব সিরিজ মিউজিক ভিডিও , স্বল্পদৈর্ঘ্যের ছবি সবকিছুই হতে পারে। আমাদের প্রথম প্রজেক্ট খুব শীঘ্রই শুরু হতে চলেছে। তবে এখনই আমরা জানাচ্ছি না যে সেটা ছবি বা ওয়েব সিরিজ বা অন্য কিছু…